次韵孫子實寄少游
作者：黄庭堅
朝代：宋

paragraphs: 薛宣欲吏雲，季氏或招閔。
此公胸中秋，萬物欲收稛。
賣藥偶知名，草玄非近準。
才難不易得，志大略細謹。
士生要弘毅，天地爲蓋軫。
驥來鹽車驂，井下短綆引。
難甘呼爾食，聊寄粲然辴。
誰能借前籌，還婦用束縕。
吾聞調羹鼎，異味及枌堇。
豈其供王羞，而弃會稽筍。